Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: szóló 1994. évi XXXIV. törvény (Rtv.) tartalmazza. Eszerint a panasz elõterjesztésére az jogosult, akivel szemben az intézkedést foganatosították.
Paragraph Index: 375

szóló 1994. évi XXXIV. törvény (Rtv.) tartalmazza. Eszerint a panasz elõterjesztésére az jogosult, akivel szemben az intézkedést foganatosították. A panaszt az intézkedést követõ 8 napon belül az intézkedést foganatosító rendõri szervnél lehet elõterjeszteni, amely a beérkezéstõl számított 15 napon belül azt indokolt határozattal bírálja el. Ha a panaszos ezután is úgy ítéli meg, hogy a döntés nem nyújt számára kielégítõ orvoslást, e határozat ellen fellebbezést nyújthat be, amelyet a közléstõl számított 8 napon belül a felettes szervhez címezve, a panaszt elbíráló határozatot hozó rendõri szervnél lehet elõterjeszteni. Az Rtv. szerint a fellebbezést az ügy összes iratával a fellebbezési határidõ leteltétõl számított nyolc napon belül fel kell terjeszteni a felettes szervhez, kivéve, ha a panaszt elbíráló határozatot hozó szerv a határozatát visszavonja, illetõleg a fellebbezésnek megfelelõen módosítja, kijavítja vagy kiegészíti. A felettes szerv a fellebbezés beérkezésétõl számított 15 napon belül indokolt határozatában az elsõfokú határozatot helybenhagyja, megváltoztatja vagy megsemmisíti. A felettes szerv határozata közigazgatási határozatnak minõsül, amelynek bírósági felülvizsgálatát – a közigazgatási határozatok bírósági felülvizsgálatára vonatkozó szabályok szerint – kérheti az, aki a panasz elõterjesztésére jogosult. 2007/67/II. szám Itt azonban két megjegyzést kell tennünk. Arról van ugyanis szó, hogy amikor a rendõr az utcán intézkedik, és az érintett ellenállása esetén kényszerítõeszköz alkalmazására kerül sor, a jog nyelvén szólva egyszerre, egy idõben történik meg a hatósági akaratnyilvánítás és annak végrehajtása. Ezért aztán az intézkedõ felelõssége jóval nagyobb, hiszen nem egy határozatot (végzést) hoz, amit majd kikézbesítenek, ami megfellebbezhetõ, aztán adott esetben bírói úton is megtámadható stb. Magyarul néhány perc alatt zajlik le az, ami „rendes” hatósági eljárás esetén akár hónapokig, évekig eltarthat! Ráadásul a törvénysértõ intézkedés már egyszer megtörtént, azt „orvosolni” tehát már csak utólagosan lehet, a törvénysértés kimondásával, kártérítéssel, az eljáró hatóság képviselõjének felelõsségre vonásával stb. A másik komoly problémát az ilyen panaszügyek bizonyítása jelenti. Ha nem készült az intézkedésrõl annak hitelességét tanúkkal alátámasztó kép és hangfelvétel, akkor rendszerint – egyéb bizonyíték híján – állítás áll szemben egy másik állítással, és így a panaszeljárás során a szereplõk szavahihetõsége „versenyez” majd egymással, miközben az állampolgár egy súlyos alapjogi sérelem orvoslásáért, a rendõr pedig a saját egzisztenciájáért, szakmai és erkölcsi jóhírvéért harcol. 4.6. Gyakran igazoltatnak a rendõrök, és mindig tegezõ hangnemben szólnak hozzám, holott már elmúltam 30 éves. Megfigyeltem, hogy más – nem roma – emberekkel szemben sokkal udvariasabbak. Mit tehetek azért, hogy velem szemben megszûnjön ez a „csendõrpertu”? Elöljáróban fontos felidézni az Rtv.-nek azt a rendelkezését, miszerint a rendõr jogkörében eljárva köteles intézkedni vagy intézkedést kezdeményezni, ha olyan tényt vagy körülményt észlel, illetõleg hoznak tudomására, amely rendõri beavatkozást igényel. Ilyenkor a rendõr köteles a törvény rendelkezésének megfelelõen, részrehajlás nélkül intézkedni, mégpedig oly módon, hogy az intézkedés nem okozhat olyan hátrányt, amely nyilvánvalóan nem áll arányban az intézkedés törvényes céljával. Azt is kimondja a törvény, hogy több lehetséges és alkalmas rendõri intézkedés, illetõleg kényszerítõ eszköz közül azt kell választani, amely az eredményesség biztosítása mellett az intézkedéssel érintettre a legkisebb korlátozással, sérüléssel vagy károkozással jár. A kényszerítõ eszköz alkalmazására az érintettet – ha az eset körülményei lehetõvé teszik – elõzetesen figyelmeztetni kell. Ami a rendõri igazoltatás szükségességét és módját illeti, a törvényes eljárás a következõ: A rendõr a feladata ellátása során igazoltathatja azt, akinek a személyazonosságát meg kell állapítania. Az igazoltatott köteles a személyazonosító adatait hitelt érdemlõen igazolni. A személyazonosság igazolására elsõsorban a személyi igazolvány szolgál, elfogadható továbbá minden olyan okmány, amelybõl az igazoltatott kiléte hitelt érdemlõen megállapítható. A rendõr az általa ismert vagy más jelen lévõ ismert kilétû személy közlését is elfogadhatja igazolásként. Az Rtv. szerint az igazoltatás megtagadása esetén az igazoltatott e célból feltartóztatható, az igazoltatás sikertelensége esetén elõállítható, és a személyazonosság megállapítása céljából az igazoltatottól ujjnyomat vehetõ, fényképfelvétel készíthetõ, továbbá a külsõ testi jegyek észlelés és mérés alapján rögzíthetõk. Ugyanakkor fontos tudni, hogy az igazoltatás csak a személyazonosság megállapításához szükséges ideig tarthat, emellett az igazoltatottal kérelmére közölni kell az igazoltatás okát, kivéve, ha az a közbiztonság érdekét veszélyezteti. Arra a kérdésre pedig, hogy konkrétan milyen legyen a jogszerû rendõri intézkedés módja, a Rendõrség Szolgálati

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes